Author: MES Iroda
Last saved by: editor
Company: Kispesti Polgármesteri Hivatal

K I S P E S T    S P O R T E G Y E S Ü L E T

           1192 Budapest, Ady Endre út 7.
Tel: 347-46-27 	Fax: 347-46-09
Mobil: 06-70/314-18-08		kispestse@t-online.hu 		www.kispestse.hu 

Kispest – OPEN 
Strandröplabda Bajnokság

2006. évi versenykiírás

1.	Célja:
Versenysorozatunkon keresztül kívánunk felkészülési, szintfelmérési lehetőséget biztosítani a MRSZ Strandröplabda Szakág által rendezett Mester Bajnokságra (OB), valamint pontszerzési lehetőséget nyújtani az „A” és „B” kategóriás versenyeinken, mely szerzett pontok beleszámítanak a Szakág pontversenyébe és kvalifikációs rendszerébe.
Az amatőrök számára könnyen elérhető, szabadidősport jellegű, játék és szórakozási lehetőséget biztosítani a nyári időszakban, több helyszínen, ezzel elősegíteni a strandröplabdázás népszerűsítését.

2.	Rendezője:
	A verseny a Kispest SE és a ÓSSC közös rendezvénye
	Lebonyolításért a helyszíni, megbízott versenybíró felelős.

3.	Támogatók:
•	
•	Kispest Önkormányzata
•	ASG Hajtómű Kft.
•	Wesselényi Miklós SKA
•	KATEX Kereskedelmi Kft. /Mizuno/
•	Kispesti Halásztanya Étterem
•	NCA

4.	Helyszínei és időpontok:

| IDŐPONT | versenyszámok, nevezési határidők | HELYSZIN | KATEGÓRIA
1 | április 30.   vasárnap | férfi páros 9^15 ;           női páros 11^00 | Kispest | B
| május 1.      hétfő | vegyes páros 9^15  ;      amatőr    10^15 | | C
2 | május 6.      szombat | férfi páros 9^15 ;           női páros 11^00 | Kispest | B
| május 7.      vasárnap | vegyes páros 9^15  ;      amatőr    10^15 | | C
3 | május 13.    szombat | férfi páros 9^15 ;           női páros 11^00 | Kispest | B
| május 14.    vasárnap | vegyes páros 9^15  ;      amatőr    10^15 | | C
4 | május 20.    szombat | férfi páros 9^15 ;           női páros 11^00 | Kispest | B
| május 21.    vasárnap | vegyes páros 9^15  ;      amatőr    10^15 | | C
5 | május 27.    szombat | ffi p 10^00 ; női p 12^00 ; vegyes p 16^00 | Kiskunlacháza | B
| május 28.    vasárnap | döntők 10^00  ;             amatőr     10^30 | | B és C
6 | június 3.      szombat | férfi páros 9^30  ;          női páros 9^30 | Omszki-tó | A
| június 4.      vasárnap | döntők 10^00 ; U 19 vagy amatőr 11^30 | | A és C

7

június 9.      péntek

Főv. középiskolák 15^00

„Szigeti Sportvarázs”
Margitsziget

C

| június 10.    szombat | ffi p 9^30  ; női p 9^30 ; középisk. 14^00 | | A és C
| június 11.    vasárnap | döntők 10^00 ;  amatőr és középisk.12^00 | | A és C

•	Kispesti Uszoda napozókertje (Bp. XIX. Simonyi Zs. u. 31.) 4 pálya Megközelíthető: M3 metróval a Kőbánya-Kispesti végállomástól 200m gyalog.
•	Kiskunlacháza – Lacháza Üdülőtelep (Soroksári – Ráckevei Dunaág strandja) 2-3 pálya. Megközelíthető: autóval Bp. Soroksári út, vagy M0 – 51-es főút – Kiskunlacháza – Kiskunlacházán a „Dunapart” táblánál jobbra kb. 5-6 km. Üdülőtelep strand, kemping 
•	Omszki-tó Budakalász 4 pálya. Megközelíthető: Szentendrei HÉV-vel a Budakalászi megállóig vagy Cora-busszal.
•	„Szigeti Sportvarázs” Margitsziget, Palatinus Strandfürdő  6 pálya.

5.	Versenyszámok:
Nyílt női páros: egy csapat két női játékosból áll;
Nyílt férfi páros: egy csapat két férfi játékosból áll;
Nyílt vegyes páros: egy csapat egy férfi és egy női játékosból áll;
Amatőr vegyes: egy csapat 2-3-4 játékosból áll, akik közül legfeljebb három férfi játékos lehet.

6.	Nevezés:
Nevezni lehet e-mailen!!! A kitöltött nevezési lapot kell elküldeni a kispestse@t-online.hu e-mail címre, az adott fordulót megelőző nap (általában péntek) 12.00 óráig. A később érkező e-mail nevezéseket a versenybíró elutasíthatja.
Nevezni lehet a helyszínen is! Minden versenynapon külön kell nevezni a versenybírónál, a csapat játékosainak megnevezésével. 
	Az e-mailen nevező játékosoknak is be kell jelentkezni a helyszínen.
Nevezni a regisztrációs lap egyszeri kitöltésével, későbbiekben a saját regisztrációs kártya felmutatásával lehet (erről bővebbet a helyszínen). 
	A később érkezők nevezését a versenybíró elutasíthatja.

7.	Részvételi feltételek:
	A versenyen résztvevőknek jelen versenykiírás feltételeit kell elfogadni és a részvételi díjat kell megfizetni.
	Mindenki saját felelősségére vesz részt a bajnokságon.
	Korhatár megkötés nincs.
	A verseny nyílt, az amatőr kategória kivételével bárki elindulhat.
Az amatőr kategóriában csak azok indulhatnak, akiknek röplabda sportágban egyesületi igazolása soha nem volt!!!
Egy játékos a versenyszámában egy versenynapon csak egy csapatban versenyezhet, de más alkalommal egy másik csapatban is játszhat, vagyis egy csapat összetételében versenynaponként lehet változás, de a versenynap során nincs lehetőség a változtatásra.
Amennyiben a női/férfi párosának összetételében változás történik, úgy a létrejött párost, a kiemelés szempontjából szintén az egyéni ranglista pontok alapján vesszük figyelembe.
Az amatőr kategória vegyes csapataiban egyidejűleg három férfi játékos lehet a pályán legfeljebb. A csapat összetételében a mérkőzések között akkor lehet változtatni, ha a nevezéskor valamennyi játékost regisztrálták a nevezési lapon.
A versenybírónak joga van a játékosoktól – azonosításuk érdekében – fényképes igazolványt kérni, pl.: bérlet, diákigazolvány, jogosítvány, személyi igazolvány, sportolói igazolvány, regisztrációs kártya, stb.

8.	Költségek:
	A résztvevő játékosoknak versenynaponként a belépődíjat, valamint a részvételi díjat kell megfizetni.
A kedvezményes strandröplabda belépő díja a Kispesti Uszodában diákoknak 500.-Ft, felnőtteknek 600.-Ft amely egész napra érvényes uszodahasználattal együtt, de öltözőszekrényt nem lehet igénybe venni. A kedvezményes strandröplabda belépők csak a versenyszám regisztrálási határidejéig vehetők igénybe. A részvételi díj a Kispest SE-t illeti meg. Befizetésére a helyszínen kerül sor, elismervény ellenében. Részvételi díj mértéke:		3.000.-Ft/páros ; vidéki fordulókon 3.500.-Ft/páros
							4.000.-Ft/am. vegyes csapat
	
A regisztrációs kártyával nevező párosoknál a kedvezmény mértéke 500.-Ft, az amatőr vegyes csapatoknál 1.000.-Ft.	

	Ha a játékos több kategóriában el kíván indulni, úgy a részvételi díjat külön-külön meg kell fizetnie.

9.	Lebonyolítás:
Versenynaponként minden versenyszámban az 1-4. helyezést el kell dönteni, a további helyezéseket csak akkor döntik el, ha a mérkőzések lejátszására marad elég idő.
A kiemelések az MRSZ Strandröplabda Szakág által közzétett hivatalos ranglista alapján történnek oly módon, hogy a párosok tagjainak ranglista pontjai összeadódnak. Ranglista pontokat „A” és „B” kategóriás fordulókon, valamint Mester versenyeken (OB), illetve bizonyos nemzetközi versenyeken lehet szerezni.
A nevezések lezárása után a versenybíró nyilvános sorsolást végez a lebonyolítási táblák szerint előírt módon. A mérkőzések sorrendjét is a versenybíró határozza meg. A mérkőzések több pályán is folyhatnak egyidőben, ez esetben az előforduló ütközéseket tolerálni kell.

10.	Eredményszámítás:
A mérkőzést az a csapat nyeri, amelyik legalább két pont különbséggel, előbb éri el a 21. pontot. Ha nincs meg a két pont különbség, úgy a játék addig folyik tovább, míg az egyik csapat megszerzi a két pont különbséget.
A versenybíró döntése alapján a mérkőzést több/kevesebb pontig is lehet játszani, vagy két nyert szettre is mehet a játék.
Körmérkőzések esetén a nyert és vesztett mérkőzések száma, ennek egyenlősége esetén a nyert és vesztett szettek száma, majd a nyert és vesztett poénok különbsége dönt, ha ez is azonos, akkor az egymás elleni eredményt kell figyelembe venni.

11.	Helyezések eldöntése:
A női, férfi és vegyes páros versenyszámban, valamint az amatőr kategória vegyes versenyszámban is egyaránt csapatonként állapítunk meg sorrendet. A női és férfi páros versenyszámban egyéni sorrendet is megállapítunk!
A bajnokságban versenyszámonként az összetett verseny helyezési sorrendjét az egyes versenynapokon szerzett pontok összege határozza meg.
	Holtverseny esetén, a díjazásnál a két helyezés díjtételeit kell elosztani egymás közt.
	
	FIGYELEM! Az egyes fordulókon szerzett pontok beszámítanak az MRSZ Strandröplabda Szakág által meghirdetett pontversenybe is, mely ranglista pontok alapján történnek az egyes versenyeken és a Mester versenyeken (OB) is a kiemelések.

12.	Díjazás:

A Kispest-Open férfi és női egyéni összetett pontversenyének 1-12. helyezettje az alábbi, vagy azt meghaladó értékű tárgyjutalomban és/vagy vásárlási utalványban részesül. 
				Férfi							Női
	1. hely.		50.000.-Ft						30.000.-Ft
	2. hely.		40.000.-Ft						20.000.-Ft
	3. hely.		20.000.-Ft						15.000.-Ft
	4. hely.		15.000.-Ft						10.000.-Ft
	5. hely.		10.000.-Ft						  5.000.-Ft
	6. hely.		10.000.-Ft						  5.000.-Ft
	7. hely.		  5.000.-Ft						  4.000.-Ft
	8. hely.		  5.000.-Ft						  4.000.-Ft
	9. hely.		  4.000.-Ft						  3.000.-Ft
	10. hely.		  4.000.-Ft						  3.000.-Ft
	11. hely.		  3.000.-Ft						  2.000.-Ft
	12. hely.		  3.000.-Ft						  2.000.-Ft

A vegyes páros és amatőr vegyes versenyszám összetett pontversenyének 1-6. helyezettje értékes tárgyjutalom díjazásban részesül.
Az egyes fordulókon a helyezettek között értékes és értéktelen ajándékokat osztunk szét (pld. Értékes: Mikasa VLS200 labda, fürdőlepedő, Mizuno cipő, táska, stb. Értéktelen: üres sörösüveg, a kupakja, stb.)
Az adott forduló versenydíjait, az adott versenynapon a sorsolás előtt, a versenybíró hirdeti ki.
A regisztrációs kártyával nevezett játékosok között 200 db. versenytrikót osztunk ki.

13.	Játékvezetés
A mérkőzéseket a pihenő csapat játékosainak egyike vezeti le, akit a versenybíró jelöl ki, lehetőleg valamelyik semleges csapat játékosai közül.
	Az „A” kategóriás fordulókon hivatásos játékvezetők vezetik a mérkőzéseket.
	A mérkőzésekről jegyzőkönyv nem készül, a játékvezető feladata az elért pontok hangos számolása (kivétel „A” kategóriás fordulók)

14.	Speciális strandröplabda szabályok:
„A” kategóriás fordulókon kizárólag az FIVB hivatalos strandröplabda szabályai az irányadóak.
„B” kategóriás fordulókon:
	Kötelezően előírt öltözet nincs.
	Az amatőr vegyes csapatoknál két cserejátékos szerepelhet egy mérkőzésen.
	A labdaérintés minőségét nem kell szigorúan elbírálni.
	Nem lehet kosárérintéssel nyitást és támadó érintést fogadni – ez játékhiba.
	A sánc érintésnek számít!
A támadó érintésnek ütöttnek kell lenni, vagyis tenyérrel, alkarral, ököllel, fejjel, stb. kell végrehajtani. Ha a játékos a pálya bármely részéről ujjheggyel juttatja át a labdát az ellentérfélbe, avagy a labda sáncot ér, úgy játékhibát követ el.
	Minden játszma 7. pontja után a csapatoknak térfelet kell cserélni, amelyet a pályán kell végrehajtani.
	Minden egyéb kérdésben az FIVB hivatalos strandröplabda szabályai az irányadóak.

15.	Egyebek:
	A hálómagasság a női páros versenyszámban 224 cm, a többi versenyszámban 243 cm.
A mérkőzéseken csak a rendezők által biztosított, vagy azzal megegyező márkájú, méretű és súlyú strandröplabdát lehet használni. A bajnokságok hivatalos labdája: MIKASA VLS 200, az ellenfelek megegyezése esetén a GALA strandröplabdát is lehet használni. 
A versenykiírásban rögzített kivételektől eltekintve a röplabdázás érvényben lévő játék- és versenyszabályait kell alkalmazni.
Minden vitás kérdésben a helyszíni versenybíró hoz döntést, amely ellen nyolc napon belül írásban lehet fellebbezni a BRSZ-nél.
Érdeklődni, a 06-70/314-18-08, 347-46-27 telefonszámon, valamint a kispesestse@t-online.hu címen Kerekes Balázsnál lehet.

Budapest, 2006. április 20.

KISPEST SE		ÓSSC		VERSENYBIZOTTSÁGA

NEVEZÉSI LAP

Versenyszámok: | Jelöld meg, hogy mely szám(ok)ban kívánsz nevezni!
Nyílt női páros |
Nyílt férfi páros |
Nyílt vegyes páros |
Amatőr vegyes |

Versenynap(ok): 2006. …  …   /  …  forduló.

Csapat név:
| E-mail cím | Telefonszám
Név: | | |
Név: | | |
Név: | | |
Név: | | |
Név: | | |
Név: | | |

Jelen táblázat kitöltésével elfogadjuk a versenykiírásban foglaltakat, és vállaljuk, hogy a megjelölt időpontban a versenyen részt veszünk. Tudomásul vesszük, hogy amennyiben mégsem jelenünk meg időben a versenyen, a versenybizottság szankciókat alkalmazhat velünk szemben a további fordulókon.
Tudomásul vesszük, hogy a versenyek ideje alatt készülő esetleges kép és hangfelvételekkel kapcsolatban semmilyen követeléssel nem léphetünk fel. 

Kelt:

Aláírás: